open-index/open-wikipedia-markdown huggingface dataset:
שטח חסות רוס

**שטח חסות רוס** (באנגלית: **Ross Dependency**) הוא שטח ביבשת אנטארקטיקה (הכולל מספר איים באוקיינוס הדרומי) שניו זילנד טוענת לשליטה בו.
השטח מוגדר על ידי גזרת עיגול שמרכזו בקוטב הדרומי, זרועותיו הם קווי אורך 160° מזרח ו- 150° מערב, ובסיסו בקו רוחב 60° דרום. שטח החסות נקרא על שם ג'יימס קלארק רוס, מגלה ים רוס.

השטח נכלל בממלכת ניו זילנד, אין לו תושבים קבועים ואין לו שלטון עצמי.

## היסטוריה
הממשלה הבריטית הכריזה על שליטתה באזור בשנת 1923 והעבירה אותו לניהולה של ניו זילנד. הן ארצות הברית והן רוסיה אינן מכירות בהכרזה על השליטה בטריטוריה, ובהתאם לאמנת אנטארקטיקה הוחלט שלא להחליט בשאלה.

## ממשל
המושל הכללי של ניו זילנד מכהן גם כמושל הטריטוריה. מדי שנה המושל ממנה את גופי השלטון של שטח החסות.

## גאוגרפיה
שטח החסות כולל בשטחו את ארץ ויקטוריה ומרבית מדף הקרח רוס, וכן את האי רוס, האי סקוט, האי רוזוולט ואיי באלני. בשטח החסות נמצאים הבסיסים המדעיים בסיס סקוט (ניו זילנד) ותחנת מקמרדו (ארצות הברית). פרט לשני בסיסים אלה אין התיישבויות קבע בשטח החסות.
ארגון גרינפיס הפעיל בשטח החסות, על האי רוס, תחנה שנקראה בסיס וורלד פארק בין השנים 1987–1992. מהיות הארגון ארגון לא ממשלתי, לא הוענק לו כל סיוע בהתאם לאמנת אנטארקטיקה.
### תחבורה
בשטח החסות מסלול נחיתה עשוי שלג בשדה ויליאמס, וכן, בהתאם לעונות השנה, שני מסלולי נחיתה עשויים קרח.

## אזכורים בתרבות הפופולרית
שטח חסות רוס מוזכר בשירה של הזמרת אניה - **[[זרם האורינוקו]]**, בו הוא משמש בכפל משמעות.

מדף הקרח רוס מוזכר בסיפור "ואולי גם ללקט" מאת ניל שוסטרמן ומישל נולדן כחלק מהספר "ליקוטים" מאת ניל שוסטרמן.

## בולי דואר
במקור, שם שטח החסות היה ארץ אדוארד השביעי - שם שעדיין בשימוש לאזור הנמצא סביב כף קולבק במערב מדף הקרח. בשנת 1908 הונפקו 23,492 בולים לרגל משלחת הסקר הבריטית לאנטארקטיקה הנושאים שם ארץ זו.
מאוחר יותר, מששונה שם שטח החסות, הונפקו בולים תחת השם החדש. הוצאת הבולים הופסקה בשנת 1987 כחלק מייעול דואר ניו זילנד אולם בשל הביקוש החלו שוב להנפיק בולים בשנת 1994.

## דגל
ממוזער|הדגל שעיצב דיגנן
רשמית, דגל ניו זילנד משמש כדגל הרשמי של שטח החסות. ג'יימס דיגנן עיצב עבור שטח החסות דגל אשר טרם קיבל מעמד רשמי, אולם הונף מספר פעמים בשטח החסות. דגל זה זהה לדגל ניו זילנד, למעט הרקע הבהיר יותר, המסמל את צבע מדף הקרח שבשטח.

## קישורים חיצוניים

*היסטוריית שטח החסות - אתר אוניברסיטת קנטרברי
*מידע על שטח החסות
*בולי שטח חסות רוס

## הערות שוליים

*
רוס
נבחרת סוריה בכדורגל

**נבחרת סוריה בכדורגל** (בערבית: **منتخب سوريا لكرة القدم**) היא נבחרת הכדורגל הלאומית של סוריה. למרות שנבחרת זו לא נחשבת לאחת החזקות ביבשת אסיה, היא זכורה כבעלת עבר עשיר יחסית. הנבחרת השתתפה במוקדמות מונדיאל 1950 ומוקדמות מונדיאל 1958, טורנירים שרוב נבחרות אסיה שהיו קיימות באותה עת לא השתתפו בהן. במוקדמות מונדיאל 1966 הועברה נבחרת סוריה, ביחד עם נבחרת ישראל לבית האירופי אך הנבחרת, ששובצה בשלב הבתים נגד נבחרות אירלנד וספרד, פרשה כצעד מחאה ביחד עם כל נבחרות יבשת אפריקה ורוב נבחרות יבשת אסיה, למעט נבחרות ישראל וצפון קוריאה, מפני שלשתי היבשות יחדיו ניתן אז רק מקום אחד בגביע העולם.

ההופעה הטובה ביותר של הנבחרת היא במוקדמות מונדיאל 1986, שבו העפילה עד לשלב ההעפלה האחרון ואז הפסידה לנבחרת עיראק.

בדצמבר 2024 לאחר נפילת משטר אסד בהתאחדות הכדורגל הסורית פרסמו בעמוד הפייסבוק הרשמי שלהם את סמלם החדש, ירוק במקום אדום, לאחר מכן הגיעה גם ההודעה על שינוי התלבושת הרשמית של הנבחרת, וגם במקרה הזה נעשה המעבר מאדום לירוק.

## כל [[גביע העולם בכדורגל|גביעי העולם]]
* 1930 עד 1938 - לא נכנסה
* 1950 - פרשה בזמן העפלה
* 1954 - לא נכנסה
* 1958 - לא העפילה
* 1962 - לא נכנסה
* 1966 - פרשה
* 1970 - לא נכנסה
* 1974 - לא העפילה
* 1978 - פרשה בזמן העפלה
* 1982 עד 2010 - לא העפילה
* 2014 - הושעתה עקב שיתוף שחקן שלא כחוק
* 2018 עד 2026 - לא העפילה

## כל [[גביע אסיה בכדורגל|גביעי אסיה]]

:*משחקי תיקו כוללים גם משחקים שהוכרעו בבעיטות הכרעה

## אליפות פדרציית הכדורגל של מערב אסיה
* 2000 - מקום שני
* 2002 - מקום רביעי
* 2004 - מקום שני
* 2007 - חצי גמר
* 2008 - חצי גמר
* 2010 - סיבוב ראשון
* 2012 - **מקום ראשון**
* 2014 - פרשה

## שיאי שחקנים
נכון ל-11 בדצמבר 2025. *לאחר המשחק מול *
:*שחקנים *'מודגשים** הם שחקנים פעילים בנבחרת.''

=== שיאני ההופעות ===
[[קובץ:2007 AFC Asian Cup qualification, Iran 1-1 Syria - Maher Al-Sayed.jpg|ממוזער|**מאהר אל-סייד שיאן ההופעות (109) של נבחרת סוריה בכל הזמנים.**|281x281 פיקסלים]]


=== מלכי השערים ===
[[קובץ:Firas Al-Khatib 2011 2.jpg|ממוזער|**פיראס אל-חטיב''' מלך שערי (36) נבחרת סוריה בכל הזמנים.|316x316 פיקסלים]]

## מלבישות
צבע נבחרת מבוסס תמיד על צבעי דגל סוריה. במהלך תקופת הבעת' בסוריה, צבע הבית של הקבוצה היה אדום. לאחר נפילת משטר אסד, צבע הבית של הקבוצה השתנה לירוק. צבע החוץ של הקבוצה הוא תמיד לבן.

## קישורים חיצוניים

* 
* 

## הערות שוליים

קטגוריה:סוריה: כדורגל
סוריה
יצחק הראל

**יצחק (חקי) הראל** (נולד ב-14 במאי 1957) הוא קצין צה"ל במילואים בדרגת אלוף. בתפקידיו האחרונים בצבא שימש ראש אגף התקשוב וראש אגף התכנון. בנוסף, שימש מנכ"ל רכבת ישראל בשנים 2007–2011.

## ביוגרפיה
הראל נולד כיצחק שוורץ, עד גיל 14 גדל בחיפה ואז עבר עם משפחתו לצפת.

הראל התגייס לחיל ההנדסה בשנת 1975 ולאחר סיום קורס הקצינים עבר לשרת בחיל השריון. בין התפקידים שעשה בחיל:
*1984-1986: מפקד גדוד 75 בחטיבה 7
*1986: מפקד גדוד בחטיבה 460 (בית-הספר לשריון)
*1987-1988: קצין אג"ם עוצבת געש
*1988-1991: מפקד חטיבת מרכבות האש (חטיבת שריון במילואים) ומפקד מגמת שריון בקורס מ"פים
*1991-1993: מפקד חטיבה 7
*1994-1995: סגן-מפקד עוצבת הפלדה
*1995-1997: מפקד עוצבת עידן ומפקד המרכז לאימון מפקדות (מרא"ם)
*1998-1999: מפקד עוצבת הפלדה

בשנת 1999 עבר הראל למטכ"ל, ומונה לעוזר ראש אגף התכנון לתכנון. בשנת 2002 הועלה לדרגת אלוף וקיבל את הפיקוד על הגיס המטכ"לי. במרץ 2003 מונה הראל לעמוד בראש אגף התקשוב, שהיה ממקימיו. בדצמבר אותה שנה החליף את גיורא איילנד בראשות אגף התכנון.

הראל פרש מצה"ל ב-21 באוגוסט 2006, לאחר 32 שנות שירות.

עם שחרורו משירות צבאי, התמנה כיו"ר הדירקטוריון ללא שכר בחברה הלאומית לדרכים בישראל (מע"צ).

ב-25 באוקטובר 2007 בחר בו דירקטוריון רכבת ישראל לתפקיד מנכ"ל החברה. בפברואר 2010 הודיע הראל על כוונתו לסיים את תפקידו במאי, כשנתיים וחצי לאחר שהחל לכהן כמנכ"ל. לאחר שוועדת איתור לא הצליחה להחליט על מועמד ראוי לתפקיד המנכ"ל, שוכנע הראל לשוב לתפקידו, והוא אכן עשה זאת. בשנת 2011 סיים הראל את תפקידו כמנכ"ל הרכבת. ב-2012 מונה לדירקטור חיצוני בחברת שיכון ובינוי.

הראל הוא בוגר המכללה הבין-זרועית לפיקוד ולמטה, ובעל תואר ראשון במדע המדינה מאוניברסיטת חיפה. הוא מתגורר ברעות; נשוי לדפנה (סא"ל במיל') ואב לשניים (בן ובת).

## קישורים חיצוניים

* 

## הערות שוליים

קטגוריה:מנכ"לים יוצאי שירות קבע בצה"ל
קטגוריה:מנכ"לי רכבת ישראל
קטגוריה:מפקדי גייסות בצה"ל
קטגוריה:מפקדי עוצבת עידן
קטגוריה:מפקדי עוצבת הפלדה
קטגוריה:מפקדי חטיבה 7
קטגוריה:ראשי אגף התקשוב
קטגוריה:אלופי צה"ל
קטגוריה:ראשי אג"ת
קטגוריה:מפקדי עוצבת מרכבות האש
קטגוריה:צפת: אישים
קטגוריה:בוגרי אוניברסיטת חיפה
קטגוריה:חברי המטה הכללי של צה"ל במלחמת לבנון השנייה
קטגוריה:מפקדי גדוד 75
קטגוריה:ישראלים שנולדו ב-1957
1481

## אירועים

* לראשונה נערכת רשימה של ספרי ספריית הוותיקן

## נולדו

## נפטרו

## לוח שנה

## קישורים חיצוניים
אלגברת בנך

במתמטיקה, **אלגברת בנך** היא מרחב בנך  שהוא גם אלגברה (מעל שדה הסקלרים) כך שפעולת הכפל היא רציפה. באופן פורמלי, מרחב בנך (X,+,\| \cdot \| ) יחד עם העתקה ביליניארית 
(x,y)\mapsto x\cdot y 
נקרא אלגברת בנך אם מתקיים:

# (X,+,\cdot ) הוא אלגברה אסוציאטיבית.
# לכל שני איברים באלגברה מתקיים  \| x\cdot y\| \leq \|x\| \| y\| .

אלגבראות בנך קרויות על שמו של סטפן בנך.

## דוגמאות

# המספרים הממשיים, כמרחב בנך מעל עצמם ויחד עם פעולת הכפל הסטנדרטית, הם אלגברת בנך. בדומה, המספרים המרוכבים הם אלגברת בנך מעל עצמם.
# המספרים המרוכבים, עם הערך המוחלט כנורמה ופעולת הכפל הסטנדרטית, הם אלגברת בנך מעל המספרים הממשיים.
# אלגברת המטריצות מסדר  n\times n  היא אלגברת בנך ביחס לכל נורמה תת-כפלית.
# אלגברת הקווטרניונים היא אלגברת בנך מעל הממשיים.
# אוסף כל הפונקציות הרציפות ממרחב טופולוגי קומפקטי לשדה המרוכבים, יחד עם נורמת הסופרימום וכפל נקודתי של פונקציות, הוא אלגברת בנך.
# אוסף הפונקציות ההולומורפיות על קבוצה קומפקטית במישור המרוכב, יחד עם נורמת הסופרימום וכפל נקודתי של פונקציות, הוא אלגברת בנך.

## תכונות

# אלגבראות בנך עם יחידה הן מסגרת נוחה לטיפול בתורה הספקטרלית. לכל איבר x  באלגברת בנך ניתן להגדיר את הספקטרום של  x  כאוסף כל הסקלרים  \lambda  כך ש x-\lambda 1  איננו הפיך. הספקטרום של איבר באלגברת בנך הוא תמיד קומפקטי ואם שדה הסקלרים הוא המספרים המרוכבים, הספקטרום איננו ריק.
# באלגבראות בנך יש תחשיב פונקציונלי הולומורפי: לכל איבר x  ולכל פונקציה הולומורפית f  שמוגדרת על הספקטרום של x , ניתן להגדיר את  \ f(x) 

## קישורים חיצוניים
* 

קטגוריה:מבנים אלגבריים
קטגוריה:אנליזה פונקציונלית
שעה טובה

שמאל|ממוזער|250px|לוגו העיתון
**שעה טובה** הוא שבועון חרדי שיצא בעבר בין 1993 ל-2018, וזוהה עם הימין, העיתון נסגר עקב קשיים כלכליים.

## היסטוריה
בשנת 1987 נוסד השבועון החרדי משפחה על ידי אשר צוקרמן שפרש מיום השישי ושימש כעורכו הראשון. צוקרמן צרף כמשקיע את יהודה פלאי שהפך לבעל השליטה בעיתון. תחילה יצא העיתון כירחון ונקרא "**משפחה: ירחון הבית היהודי**". מאוחר יותר הפך לשבועון בשם "השבוע של משפחה". בטבת תשנ"ג (1993) עזב צוקרמן את משפחה, כאשר גיליון אחד הופק במקביל הן על ידי המערכת בבעלות פלאי והן בהוצאת צוקרמן. שבוע לאחר מכן הופיעה מהדורתו של צוקרמן בשם "השבוע".

מ. ארבל, שכתב רבי המכר "קשר גורדי" ו"בלתי הפיך", פרסם את ספריו בהמשכים בעיתון, ומאז שנת 2000 ועד 2009 התפרסמו בו סיפורי מתח בהמשכים מאת הסופר נחמן גרשונוביץ.

ב־2001 שינה הגיליון את שמו ל"כל השבוע".

ב-2003 הודיע צוקרמן על סגירת העיתון לאחר שפרסם כתבה שעסקה בסכסוך פנימי בחסידות גור, צעד שהביא להתנכלות אליו. כשבועיים לאחר מכן החל להופיע עיתון בשם "שעה טובה", בו השתמש צוקרמן בשם עט שלא שימש אותו בעבר.

ב-2007 נרכש העיתון על ידי אשר דויטש, איש עסקים חסידי צעיר, ואשר צוקרמן, המשמש גם כעורך-עמית וככותב טור בו. זמן קצר לאחר מכן מינו את אהרן קליגר כסמנכ"ל, ולאחר מספר חודשים הצטרף העיתונאי דוד זאב רוטנברג כיועץ תוכן וכאחראי על השבועון, אך כעבור זמן קצר פרש.

ב-2008 העיתון נקלע לקשיים כלכליים, ואיש העסקים יואל ערבליך קנה את חלקו של אשר דויטש בעיתון, והצליח לשקם אותו מבחינה כלכלית.

בתחילת מאי 2018, העיתון חדל להופיע לחלוטין לאחר ש"נעקץ", לטענת עורכו, אשר צוקרמן, על ידי אחת מהחברות שעבדה עם העיתון. חודש וחצי לאחר מכן, פורסם כי העיתון אמור לצאת מחדש לאור, לאחר שמספר אנשי עסקים חרדים קנו אותו וערכו בו שיפורים שונים.

באמצע יולי 2018, העיתון חזר להופיע בחנויות בבעלות אלי שפירו כשמחיר העיתון יורד מ-17.90 ל-9.90, כמו כן ארבעת המוספים (שעה טובה, שעה טובה בבית, שעה טובה לילדים ושעה טובה במטבח) אוחדו לגיליון אחד. השינוי לא צלח והעיתון נסגר.

## מבנה העיתון
* **חדשות שעה טובה** - מכיל ידיעות חדשותיות חרדיות וכלליות, כתבות וטורים.
* **שעה טובה** - מגזין נספח לעיתון החדשות שמודפס על דפי כרומו. מכיל טורים פוליטיים, פרשנות, ראיונות, עמודי תמונות רבנים/אדמורי"ם וציטוטי מאמרים המופיעים בעיתונות הכללית אודות המגזר החרדי.
* **שעה טובה בבית** - מוסף למשפחה, מכיל כתבות על רפואה, חינוך, עיצוב ומטבח. מיועד בעיקר לנשים.
* **שעה טובה לילדים** - מוסף מנוקד לילדים.
* **שעה טובה במטבח** - מוסף שמופיע בעיקר בחגים, ובו מתכונים המתאימים לאותו חג.
* בערבי החגים, מפיק העיתון מוספי חג.

## קישורים חיצוניים
* 

## הערות שוליים

קטגוריה:ישראל: שבועונים
קטגוריה:עיתונות חרדית בישראל
ים רוס

**ים רוס** (באנגלית: **Ross Sea**) הוא ים שולי עמוק מים באנטארקטיקה בין ארץ ויקטוריה לארץ מרי בירד, המהווה חלק מהאוקיינוס הדרומי.

ים זה התגלה על ידי ג'יימס קלארק רוס בשנת 1841, ונקרא על שמו. במערב ים רוס נמצא האי רוס שעליו הר הגעש ארבוס. במזרח ים רוס נמצא האי רוזוולט.

חלקו הדרומי של ים רוס מכוסה על ידי מדף הקרח רוס.

## היסטוריה
בשנת 1911 החל רואלד אמונדסן את מסעו לקוטב הדרומי ממפרץ הלווייתנים שבמדף הקרח.

כל האיים שבים רוס הוכרזו על ידי בריטניה כשטחה, והועברו לשליטת ניו זילנד. האיים מהווים כיום חלק משטח חסות רוס, אולם מדינות רבות אינן מכירות בהכרזה זו.

## קישורים חיצוניים

*גאולוגיה של אזור ים רוס
* 

רוס
רוס
קטגוריה:שטח חסות רוס
רוס
ידיעות ספרים

**ידיעות ספרים בע"מ** (לשעבר "**משכל - הוצאה לאור**"), שהוקמה בשנת 1995 על ידי ידיעות אחרונות וספרי חמד, היא מהוצאות הספרים הגדולות בישראל. בשנת 1994 נוצרה שותפות של "ספרי חמד" בבעלות דובי איכנולד עם "ידיעות אחרונות" והוקמה "משכל - הוצאה לאור", או בשמה המוכר יותר, "ידיעות ספרים". דובי איכנולד משמש מנכ"ל ההוצאה מאז ועד היום.

להוצאה שיתוף פעולה מתמשך עם הוצאת "ספרי עליית הגג", שבמסגרתו יצאו לאור סדרת ספרי "הארי פוטר", רב המכר "המשפט האחרון של פרמה", סדרת "הפילוסופים הגדולים" ועוד. להוצאה שותפות והוצאות-בת רבות: "פן הוצאה לאור" בה משמשת רחל פן כעורכת, מתרגמת ומו"לית "הוצאת בבל", "אסטרולוג", "ליריקה", "אחוזת בית", "טל־מאי", "סימנים", קול הספר, "רות סירקיס" והוצאת כרמל.

בהוצאה יצאו לאור ספריהם של סופרים ישראליים כאיל מגד, יורם קניוק, יצחק לאור, חביבה פדיה, אילנה ברנשטיין, אפרים קישון, אלון חילו, סמדר שיר, אסף ענברי, אמוץ עשהאל, גבריאל בן-שמחון, אייל דותן, אורנה בורדמן, ואבי גרפינקל, וכן ספרים מתורגמים כגון ספריהם של הרלן קובן וג'יי קיי רולינג. ידיעות ספרים נודעת גם בסדרות הספרים שלה: סדרת פרוזה, סדרת פרוזה עשרה, סדרת רומנים למבוגרים, סדרת "יהדות כאן ועכשיו", ספרי יהדות, סדרת סביונים ועוד.

[שמאל|ממוזער|280px|מימין: מנכ"ל ההוצאה [דב איכנולד|דובי איכנולד עם סופרי ההוצאה: ד"ר עשהאל לובוצקי, סיון רהב מאיר, אמילי עמרוסי ועם עמיחי ברהולץ, עורך תחום יהדות. 2017]]

אנשי מפתח בהוצאה:
* דב איכנולד - מנכ"ל
* אייל דדוש - סמנכ"ל שיווק

באתר האינטרנט של ההוצאה ניתן לבצע חיפוש במאגר הספרים של ההוצאה, לקבל מידע מפורט אודות הספר, מחירו וכיוצא בזה, וכן לרכוש רכישה מקוונת.

ב-16 בנובמבר 2007 הכריזה ההוצאה על מיזם "עם הספר", שבמסגרתו יצאו לאור 27 ספרי יסוד של התרבות העברית. המנכ"ל דב איכנולד הסביר כי הוא רואה שליחות בחשיפת התרבות היהודית לציבור הרחב.

בחודש אפריל 2015 הכריזה ההוצאה על מיזם "אפריל ביכורים", שבמסגרתו יראו אור בחודש אפריל אך ורק ספרי ביכורים מאת סופרים ישראליים מבטיחים. המיזם אמור להילחם בסיכויי ההצלחה הנמוכים של ספרי ביכורים בעקבות "החוק להגנת הספרות והסופרים בישראל" שהוחל בשנה שלפני כן.

ב-15 ביוני 2017 פשטה משטרת ישראל על משרדי ההוצאה בראשון לציון והחרימה מחשבים ומסמכים הקשורים לספר שכתב אהוד אולמרט. לטענת גורמים בהוצאה נלקחו גם חומרים השייכים לספר שכתב בן כספית על בנימין נתניהו, ולספר שכותב משה יעלון.

באוגוסט 2022 קנתה ידיעות ספרים את הוצאת כרמל, שהייתה עד אז בבעלות מלאה של ישראל כרמל, שנשאר בתפקיד מו"ל ההוצאה.

## קישורים חיצוניים
* 
* 
* 
* 
* 
* 
* 
* 

## הערות שוליים

קטגוריה:הוצאות ספרים בישראל
קטגוריה:קבוצת ידיעות אחרונות
קטגוריה:ראשון לציון: תקשורת
קטגוריה:ישראל: חברות שהוקמו ב-1995
מרס קנינגהם

שמאל|ממוזער|180px|מרס קנינגהם, 1961
**מרסיר פיליפ "מרס" קנינגהם** (באנגלית: **Mercier Philip "Merce" Cunningham**; 16 באפריל 1919 - 27 ביולי 2009) היה כוראוגרף אמריקני. היה לאורך שנים שותפו המקצועי ובן זוגו לחיים של המלחין ג'ון קייג'. לעיתים קרובות מתייחסים אליו בשמו הפרטי **מרס**.

## ביוגרפיה
קנינגהם נולד בסנטרליה, וושינגטון, ארצות הברית.

את הכשרתו הרשמית הראשונה בתחום המחול והתיאטרון רכש קנינגהם במכללת קורניש לאמנויות, שם פגש את ג'ון קייג', שהיה פסנתרן מלווה בשיעורי המחול. מאוחר יותר עבר לניו יורק ולמד בבית הספר האמריקני לבלט. בין השנים 1939 ו-1945 שימש כרקדן סולן בלהקת המחול של מרתה גרהם, וחיבר בשנת 1943 כוריאוגרפיה לאופרה "הרוח נשארת", פרי עטו של פול בוולז. באפריל 1944 הופיע לראשונה בניו יורק בקונצרט סולו עם ג'ון קייג'. בקיץ של שנת 1953 הקים את "להקת המחול מרס קנינגהם" שהופעותיה הראשונות היו במכללת בלאק מאונטן.

קנינגהם הושפע ממילותיו של אלברט איינשטיין "אין נקודות קבועות בחלל", ופיתח שיטת יצירה הידועה בשם "פעולות המקרה" שאותה עיצב בשיתוף פעולה הדוק עם קייג'. קנינגהם הושפע אף מזן ומדאדאיזם ויצר בהמשך מספר משפטי ריקוד המתבססים באופן אלאטורי וסריאלי על הטלות קובייה, קלפים או מטבעות לקביעת סדר התנועות, כיוונן בחלל ומספר החזרות על כל תנועה. פעמים רבות הזמין מוזיקאי שילחין מוזיקה ואמן פלסטי שייצור סביבה חזותית בזמן שהוא מחבר את התנועה. השלושה עובדים בנפרד ואת התוצר האמנותי ישלבו לראשונה על הבמה בפני קהל. אף על פי שאחדים ראו זאת כביטול האחריות האמנותית מצד היוצר, קנינגהם נלהב מאוד מתהליכי יצירה המולידים תוצרים אמנותיים שלא היו נולדים בשיתוף פעולה מסורתי. אין זה אומר, כמובן, שקנינגהם הכתיר כל יצירה שחוברה בתהליך שכזה כיצירת מופת; את אלה שלא צלחו סילק מהרפרטואר ואילו את אלה שכן שיבח כ"תגליות של הצלחה מקרית". במובן זה, "פעולות המקרה" דומות במידת מה לאלתור, ששימש יוצרים רבים כמקור השראה.

בשנות השמונים לחייו לא היה מסוגל לרקוד, אך עדיין המשיך ליצור כוריאוגרפיות בעזרת תוכנת מחשב ועבד עם הרכבים מוזיקליים שונים (בהם סיגור רוס ורדיוהד) על מנת ליצור פסי-קול לעבודותיו.

קנינגהם היה בצוות המפַתֵּחַ של תוכנת המחשב ליצירת קומפוזיציות בכוריאוגרפיה "Danceforms", אשר נקראה לפנים "Lifeforms".

הטכניקה המפורטת והמובנית של קנינגהם לאימון הגוף בתנועה שמה דגש על כוח ועל קלות תנועה. יצירותיו של קנינגהם ידועות בדרישות האתלטיות הקשות והכמעט בלת-אפשריות מן הרקדנים.

קניגהם נפטר בביתו שבמנהטן ב-26 ביולי 2009.

## לקריאה נוספת
* רוג'ר קופלר, **מרס קנינגהם - המודרניזציה של המחול המודרני**, הוצאת אסיה, 2013.

## קישורים חיצוניים

* 
* להקת המחול "מרס קנינגהם"
* 
* 
* 
* 
* 
* 
* 
* 
* 

קטגוריה:אמריקאים ילידי מדינת וושינגטון
קטגוריה:כוריאוגרפים אמריקאים
קטגוריה:מחול מודרני
קטגוריה:להט"בים אמריקאים
קטגוריה:רקדנים להט"בים
קטגוריה:עמיתי מקארתור
קטגוריה:זוכי מלגת גוגנהיים
קטגוריה:זוכי פרס מרכז קנדי
קטגוריה:בוגרי מכללת קורניש לאמנויות
קטגוריה:אמריקאים שנולדו ב-1919
קטגוריה:אמריקאים שנפטרו ב-2009
קטגוריה:זוכי המדליה הלאומית לאמנויות
קטגוריה:זוכי פרס דורותי וליליאן גיש
קטגוריה:זוכי פרס פרמיום אימפריאלה לקולנוע ותיאטרון
נבחרת לבנון בכדורגל

**נבחרת לבנון בכדורגל** (בערבית: **منتخب لبنان لكرة القدم**) היא נבחרת הכדורגל הלאומית של לבנון.

 הנבחרת מעולם לא העפילה לגביע העולם בכדורגל.

## כל [[גביע העולם בכדורגל|גביעי העולם]]
* 1930 עד 1982 - לא נכנסה
* 1986 - פרשה בזמן העפלה
* 1990 - לא נכנסה
* 1994 עד 2026 - לא העפילה

## כל [[גביע אסיה בכדורגל|גביעי אסיה]]

:*משחקי תיקו כוללים גם משחקים שהוכרעו בבעיטות הכרעה

## אליפות פדרציית הכדורגל של מערב אסיה
* 2000 עד 2007 - סיבוב ראשון
* 2008 - פרשה
* 2010 - פרשה
* 2012 עד 2014 - סיבוב ראשון

## שיאי שחקנים
נכון ל-8 בספטמבר 2025. *לאחר המשחק מול *
:שחקנים **מודגשים** הם שחקנים שעדיין פעילים בנבחרת. 

### שיאני ההופעות
[ממוזער|287x287 פיקסלים|'''[חסן מעתוק''' שיאן ההופעות (123) ומלך השערים (26) במשותף בנבחרת לבנון בכל הזמנים.]]

### מלכי השערים

## מלבישות
נבחרת לבנון לובשת באופן מסורתי את הצבעים האדום והלבן.

## קישורים חיצוניים

* 

## הערות שוליים

קטגוריה:לבנון: כדורגל
לבנון
ענת ישראלי

**ענת ישראלי** (נולדה ב-1955) היא סופרת ועורכת. זוכת פרס זאב לשנת 2000 עבור ספרה "לראות בעיניים עצומות". בשנת 2007 יצא לאור ספרה השני "ילדת השוקולד". בשנת 2010 ראה אור ספרה "אל תבכי, רוני".

ישראלי בוגרת B.A. בעבודה סוציאלית מאוניברסיטת תל אביב ועוסקת מזה כ-25 שנה בכתיבה, שכתוב ועריכה. כמו כן מנחת קבוצות מוסמכת ומנחה סדנאות כתיבה יוצרת. בין תפקידיה שימשה כעורכת בעיתונים "העולם הזה", "חדשות" ו"הארץ".  

כיום עורכת ראשית ב"קווים" הוצאה לאור.

## קישורים חיצוניים

* 
* 
* 
* 

קטגוריה:סופרות ישראליות
קטגוריה:סופרים ישראלים
קטגוריה:עורכות ספרותיות ישראליות
קטגוריה:זוכות פרס זאב
קטגוריה:זוכי פרס זאב
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1955
קטגוריה:ישראלים שנולדו ב-1955
My Generation

**My Generation** (הדור שלי) הוא שיר מ-1965 של להקת **[[המי]]** (The Who). השיר נכלל באלבום הבכורה של הלהקה, *My Generation*, ונחשב ללהיט הראשון והמצליח ביותר של הלהקה.

*My Generation* נכתב בידי גיטריסט ומנהיג הלהקה, פיט טאונסנד למען צעירים בריטיים מרדניים שהיו חלק מזרם ה"מודים" (Mods) והוא ביטא את תחושותיהם אשר המבוגרים לא יכלו להבין. טאונסנד קיבל השראה מהשיר *Young Man Blues* של אמן הבלוז מוז אליסון, וטען כי בלעדיו מעולם לא היה כותב את השיר.

## ליריקה, ביצוע והשפעות
כמו שירים מוקדמים רבים של **המי**, גם זה הושפע רבות מסגנון הרית'ם אנד בלוז האמריקאי, במיוחד בטכניקת קריאה ותגובה: דלטריי, הסולן, היה שר שורה בעוד טאונסנד ואנטוויסל היו משיבים לו במשפט קבוע- *Talkin' 'bout my generation*.

היבט נוסף על השיר הוא האופן בו רוג'ר דלטריי העביר אותו, כשהוא מגלם בשירתו דמות של נער מתוסכל ומגמגם. קיימים מספר סיפורים המסבירים זאת. לפי הראשון השיר היה עוד שיר- *R&B* ללא הגמגום, אך בהשראת שיר של ג'ון לי הוקר, *Stuttering Blues* (בלוז למגמגם), טאונסנד עיבד את השיר מחדש. סיפור נוסף טוען כי הגמגום היה כדי לרמוז על מילת הגידוף- *fuck* כאשר דלטריי שר בגמגום- *Why don't you all fu.. fu.. fade away!* אולם, המפיק של השיר, של טלמי, התעקש כי מדובר היה בצירוף מקרים משעשע אשר לפי דעתו היה צריך לשמור. תחנת ה- *[[BBC]]* סרבה לשדר את השיר מחשש לפגיעה באנשים עם ליקויי דיבור, אך שינתה את החלטתה לאחר שהשיר הפך ללהיט אדיר.

ביצוע השיר משקף את מילותיו ותואם להן: מהיר, אגרסיבי, ובעל עמדה וביקורת נוקבת. אחד מסמלי השיר הוא הצגת אחד מהסולואים הראשונים על גיטרת בס (על ידי ג'ון אנטוויסל) בהיסטוריה של הרוק. סיום השיר מציג התפרצות דמוית פיצוץ בתיפוף של קית' מון, שנתמך בידי פיט טאונסנד שמנגן בפורענות וברעש ללא כל הגיון.

## מעמד השיר
השיר התקבל אל הפנתיאון של הרוקנ'רול בתור אחד השירים המוערכים והמהוללים בז'אנר. הוא נבחר בתור השיר האחד עשר הגדול ביותר של מגזין הרולינג סטון ברשימת 500 השירים של כל הזמנים. ככל הנראה, האלמנט החזק ביותר בשיר הוא המלל אשר נחשב לאחת ההצהרות הנוקבות ביותר של הנוער בהיסטוריית הרוק. ה"גישה" של השיר עזרה בהמשך לעליית זרם הפאנק, וכן הוא נחשב לשיר הפאנק הראשון. השורה המפורסמת של השיר שהפכה לסמל בקרב בני דורם של חברי הלהקה ושל צעירים רבים בהמשך השנים היא- *I hope I die before I get old*.

השיר יצא לאור כסינגל בנובמבר 1965 והגיע למקום השני בראש המצעדים בבריטניה ולמקום ה-74 בארצות הברית. השיר מופיע גם באלבום הבכורה של הלהקה הנושא את אותו השם ובהופעות זכה לביצועים ארוכים כחלק ממחרוזות שירים או עם סולואים מתמשכים (כמו באלבום ההופעה- *[[Live at Leeds]]*, שם השיר מגיע לאורך של כרבע שעה).

## גרסאות כיסוי
אחת הסיבות להפיכתו של השיר לאחד מלהיטי הרוק המצליחים, שהיא גם אחד מסממני ההצלחה שלו, היא המספר הרב של גרסאות הכיסוי שעשו לו, חלקן באלבומים, ולא רק בהופעות, כמקובל. השיר זכה ל-16 גרסאות כיסוי על ידי האומנים: גרין דיי, לימפ ביזקיט, אואזיס, איירון מיידן, הילרי דאף, פיונרל דרס, מקפלי, סוויט, סטארפיילד, גורקי פארק, קפטן ג'ק, די-רקט, פרד דארסט, חור בשמיים, פיל ג'ואל ומיקס על ידי דאנס דאנס רבולושן.

## קישורים חיצוניים

קטגוריה:שירים באנגלית
קטגוריה:שירים על בני נוער
קטגוריה:שירים שצונזרו על ידי ה-BBC
ה' באייר

## חגים ואירועים החלים ביום זה
* יום העצמאות
* פקידת הילולת של חוני המעגל בציון הקבר – על אף שיום פטירתו הוא ג' בחודש נהגו להסמיך יום זה ליום העצמאות בציון הקבר.
* היום העשרים של ספירת העומר (לפי הלוח העברי הקבוע)
* כאשר ה' באייר חל ביום שני, מצוין ביום זה יום הזיכרון לחללי מערכות ישראל

## אירועים היסטוריים שהיו בזמן זה
[שמאל|ממוזער|290px|[הכרזת העצמאות|ההכרזה על הקמת מדינת ישראל]]
* ה'תקנ"ו – נחנך בית הכנסת שער הרחמים, בית הכנסת העתיק ביותר במומבאי.
* ה'תרכ"ט – רבי יוסף ריבלין מניח את אבן הפינה לשכונת נחלת שבעה.
* ה'תר"ף – מדינות ההסכמה במלחמת העולם הראשונה התכנסו בוועידת סן רמו, שבה הוחלט להפקיד על ארץ ישראל שלטון מנדטורי בריטי, על סמך ההבטחה הבריטית בהצהרת בלפור.
* ה'תש"ח – מועצת העם הכריזה על עצמאותה של מדינת ישראל.
* ה'תש"ח – יפו נכנעה לכוחות האצ"ל וההגנה עקב מתקפותיהם במבצע חמץ (מלחמת העצמאות)
* ה'תש"ח – כל אזורי הביטחון הבריטיים בירושלים, ובראשם, הבווינגרד, מפונים על ידי הבריטים, ונתפסים, כמעט ללא קרב, בידי ההגנה (מבצע קלשון)
* ה'תש"ח – שלושת היישובים שנשארו בגוש עציון (אחרי הכניעה והטבח של כפר עציון יום קודם) נכנעו. כל תושביהם (320 איש) נלקחו בשבי הירדני
* ה'תשי"ג – פרס ישראל מוענק לראשונה, ביום העצמאות החמישי
* ה'תשט"ו – תת-המקלע עוזי נחשף לראשונה במצעד יום העצמאות
* ה'תשכ"ז – החלה תקופת ההמתנה, לקראת מלחמת ששת הימים, כאשר כוחות מצריים צולחים את תעלת סואץ ונכנסים למרחבי סיני

## נולדו
* ה'תר"ם – הרב מאיר בר-אילן, ממנהיגי המזרחי (נפטר בה'תש"ט)
* ה'תש"ח – הרב נפתלי נוסבוים, רב, דיין, פוסק הלכה וראש ישיבה
* ה'תשי"ב – חיים שאולזון, עיתונאי ובלוגר חרדי ישראלי אמריקאי
* ה'תשט"ו – ישראל חסון, סגן ראש השב"כ וחבר כנסת מישראל ביתנו וקדימה
* ה'תשל"א – שירה גפן, שחקנית, מחזאית, סופרת ילדים, תסריטאית ובמאית ישראלית

## נפטרו
* ה'תרל"ח – הרב מאיר אוירבך, רב בקאליש שבפולין, מראשי העדה האשכנזית בירושלים ומחבר הספר "אמרי בינה" (נולד ב-ה'תקע"ה)
* ה'תרצ"ו – הרב אבא יעקב הכהן בורוכוב, רבה של וולקוביסק
* ה'תשט"ו – הרב נח שימנוביץ, מייסד וראש ישיבת כנסת חזקיהו בזכרון יעקב (נולד ב-ה'תרס"ז)
* ה'תשל"ט – אברהם ברוידס, "משורר הנוער העובד", (נולד ב-ה'תרס"ז)
* ה'תשמ"א – אורי צבי גרינברג, משורר וחבר כנסת ישראלי (נולד ב-ה'תרנ"ז)
* ה'תשנ"ה – מיכאל בוטביניק, שחמטאי רוסי יהודי, מספר פעמים אלוף העולם בשחמט (נולד ב-ה'תרע"א)
* ה'תשס"ח – בני גאון, כלכלן
* ה'תשע"ז – הרב ישראל פרידמן בן-שלום, דוקטור להיסטוריה וראש ישיבת ההסדר נתיבות (נולד ב־ה'תרפ"ד)
* ה'תשע"ח – הרב מרדכי אלישיב קנוהל היה רב קיבוץ כפר עציון ומחבר הספר "איש ואשה" (נולד ב-ה'תש"ח)
----
* ד' באייר – ו' באייר
* אייר

## לקריאה נוספת
*ספר ונשמחה בישועתו, מהרב יהושע ביסמוט, על מעלת יום זה.

## הערות שוליים

ח05
י05
מדף הקרח רוס

ממוזער|250px|שמאל|הקרחון הימי B-15A, בתמונת לוויין מינואר 2005
**מדף הקרח רוס** (באנגלית: **Ross Ice Shelf**) הוא מדף הקרח הגדול ביותר באנטארקטיקה. שטחו של המדף 487,000 קילומטר רבוע, ואורכו 800 קילומטר (שטחו גדול משטח צרפת).

עובי המדף כמה מאות מטרים, ואורך חזית הקרח הפונה אל האוקיינוס הדרומי כ-600 קילומטר. גובה מדף הקרח מעל פני הים הוא בין 15 ל-50 מטרים, אולם 90% מהקרח המרכיב את המדף נמצא מתחת לפני הים.

מרבית שטח מדף הקרח מהווה חלק משטח חסות רוס המהווה (על פי הכרזתה) חלק מניו זילנד. מרבית מדינות העולם אינן מכירות בתביעת ריבונות זו.

המדף קרוי על שם רב החובל ג'יימס קלארק רוס אשר גילה אותו ב-28 בינואר 1841. רוס מיפה את חזית המדף.

ממדף הקרח רוס ניתק קרחון B-15 שהוא הקרחון הימי הגדול ביותר שתועד.  שטחו המקורי היה כ-11,000 קמ"ר, יותר ממחצית שטחה של ישראל. הקרחון ניתק במרץ 2000 ונשבר לאחר מכן למספר קרחוני משנה שהגדול בהם היה קרחון B-15A בשטח 3,100 קמ"ר.

## קישורים חיצוניים

* תמונות מדף הקרח
* 

רוס
קטגוריה:שטח חסות רוס
קטגוריה:גאולוגיה קרחונית
נבחרת בחריין בכדורגל

**נבחרת בחריין בכדורגל** (בערבית: **منتخب البحرين لكرة القدم**), הידועה בכינוייה "האדום", היא נבחרת הכדורגל הלאומית של בחריין. הנבחרת מעולם לא העפילה לגביע העולם בכדורגל. הנבחרת זכתה בשנת 2004 בתואר הנבחרת שהתפתחה ביותר ולאחר מכן זכתה במקום הרביעי בגביע אסיה. הנבחרת הוקמה בשנת 1951 והצטרפה לפיפ"א בשנת 1966.

במוקדמות מונדיאל 2006 סיימה הנבחרת בשתי תוצאות תיקו, האחד ביתי 0-0 והשני בחוץ 1-1 נגד נבחרת אוזבקיסטן והעפילה לשלב ההצלבה הבין-יבשתי בגלל הפרש שערי חוץ עדיף.  בשלב ההצלבה פגשה הנבחרת את המדורגת רביעית בCONCACAF, נבחרת טרינידד וטובגו, על מקום בגביע העולם.  המשחק הראשון, שנערך במנאמה, נגמר בהפסד ביתי לבחריין 1-0.  המשחק השני, שנערך בפורט אוף ספיין נגמר בתיקו 1-1 ובגלל הפרש שערים עדיף עלתה נבחרת טרינידד וטובגו למונדיאל 2006. גם במוקדמות מונדיאל 2010 הגיעה בחריין עד לשלב הפלייאוף, הבין-יבשתי שם נוצחה על ידי ניו זילנד.

## כל גביעי העולם
* 1930 עד 1974 - לא נכנסה
* 1978 עד 1986 - לא העפילה
* 1990 - פרשה
* 1994 עד 2026 - לא העפילה

## כל גביעי אסיה

:*העמשחקי תיקו כוללים גם משחקים שהוכרעו בבעיטות הכרעה

## אליפות פדרציית הכדורגל של מערב אסיה
* 2008 -  פרשה
* 2010 - סיבוב ראשון
* 2012 - מקום רביעי
* 2014 - מקום שלישי
* 2019 - **אלופה**

## כל [[גביע המפרץ לאומות|גביעי המפרץ לאומות]]

## שיאי שחקנים
נכון ל-9 בדצמבר 2025. *לאחר המשחק מול *
:*שחקנים *'מודגשים** הם שחקנים שעדיין פעילים בנבחרת.''


=== שיאני ההופעות ===
[[קובץ:Sayed Mohammed Jaffer.jpg|ממוזער|303x303 פיקסלים|**סייד ג'עפר** שיאן ההופעות (163) בנבחרת בחריין בכל הזמנים.]]


=== מלכי השערים ===
[[קובץ:Ismael Abdullatif.jpg|ממוזער|318x318 פיקסלים|**איסמעיל עבדול''' עטיף מלך שערי (49) נבחרת בחריין בכל הזמנים.]]

## מלבישות

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:בחריין: כדורגל
בחריין
אוסקר גרוזנברג

**ישראל (אוסקר) גרוזנברג** (15 באפריל 1866, יקטרינוסלאב – 27 בדצמבר 1940, ניצה) היה אחד מגדולי הפרקליטים היהודיים ברוסיה ולוחם למען זכויות היהודים.

## ביוגרפיה
[250px|ממוזער|שמאל|קברי הזוג גרוזנברג ב[בית הקברות טרומפלדור]]
נולד ביקטרינוסלאב (לימים, דניפרופטרובסק שבאוקראינה). למד משפטים באוניברסיטת קייב.

היה אחד מכמה עורכי-דין שלפני מהפכת 1917 הגנו על נאשמים במהפכנות או בנרדפי שלטון אחרים, ובכך שמרו על כבודה של רוסיה בתקופת דמדומי השלטון הצארי העריץ. גרוזנברג השתתף במספר משפטים הקשורים עם היהודים, בהם המשפט שנערך בשנים 1900–1902 בעקבות עלילת הדם על דוד בּלוֹנדֶס (Блондес) בווילנה, ומשפטו של פנחס דשבסקי. כמו כן נודע בעיקר בכך שעמד בראש צוות ההגנה במשפט בייליס בשנת 1913, יחד עם הרב יעקב מזא"ה ובתמיכת התנועה הציונית בראשות ליאו מוצקין.

גרוזנברג היה פעיל פוליטי ברוסיה, חבר המפלגה הקונסטיטוציונית-דמוקרטית. אחרי הצהרת בלפור התקרב לציונות ונבחר מטעם "בלוק הציונים" כנציג אודסה לאספה המכוננת.

עזב את רוסיה בשנת 1921, לאחר ייצוב השלטון הסובייטי בעקבות מהפכת אוקטובר ומלחמת האזרחים, והיגר לברלין. ב-1926 עבר לעיר ריגה בלטביה. עסק שם גם בפעילות ציבורית, וב-1929 נבחר לנציג יהודי לטביה בסוכנות היהודית.

עזב את ריגה ועבר בשנת 1932 לעיר ניצה בצרפת, בה התגורר עד פטירתו ב-1940.

גרוזנברג ביקש בצוואתו להיקבר בארץ ישראל, ואכן, הדבר נעשה ב-1950. הוא נקבר בבית הקברות שברחוב טרומפלדור בתל אביב.

על שמו נקראו רחובות בתל אביב, בירושלים ובערים נוספות.

אוסף על שמו שמור בספרייה הלאומית.

## אתרים לזכרו
*ב-1913 הוחלט לקרוא רחוב בתל אביב על שם גרוזנברג לאות הוקרה.
*ב-1922 החליטה עיריית תל אביב להקים את הגן הציבורי הראשון בסמוך לרחובות נחלת בנימין וגרוזנברג וקראה לו גינת גרוזנברג.

## לקריאה נוספת
* ; 

## קישורים חיצוניים

* זכרונות גרוזנברג 
* 
* 
* 
* 
* 
* 

## הערות שוליים

קטגוריה:האימפריה הרוסית: אישים
קטגוריה:יהודים רוסים
קטגוריה:עורכי דין יהודים רוסים
קטגוריה:אישים שהועלו לקבורה בשנית בארץ ישראל
קטגוריה:אישים הקבורים בבית הקברות טרומפלדור
קטגוריה:מהגרים מרוסיה לגרמניה
קטגוריה:בוגרי אוניברסיטת קייב
קטגוריה:רוסים שנולדו ב-1866
קטגוריה:רוסים שנפטרו ב-1940
ג' בתשרי

## חגים ומועדים
* צום גדליה: לציון רצח גדליהו בן אחיקם, מנהיג שארית הפליטה בישראל (נדחה כאשר ג' בתשרי חל בשבת)
* היום השלישי של עשרת ימי תשובה
* יום טוב במגילת תענית לזכר ביטול הזכרת שם ה' בשטרות בממלכת החשמונאים

## אירועים היסטוריים
* על פי המסורת, בליל יום זה, שהיה מוצאי השבת הראשונה (על פי דעת רבי אליעזר), לקח אדם הראשון שתי אבנים והוציא מהן אש. לזכר זה מברכים "בורא מאורי האש" בהבדלה בכל מוצאי שבת. בבוקר לקח שור בעל קרן אחת והקריבו כקורבן הראשון בהיסטוריה.
* ה'ת"ש – השואה: מסע החורבן וההשפלות שהחל בסאנוק יומיים קודם נמשך. רב העיר דובצק ועוד עשרה יהודים נעצרו כבני ערובה אך בית הכנסת ניצל לבקשת תושבי הבתים הסמוכים, וליהודים ניתנה ארכה לבקשת ראש העיר.
* ה'תש"ב – השואה: חיסול יהודי חרסון.
* ה'תש"ג – השואה: חיסול יהודי גורליצה.
* ה'תש"ה – הוקמה הבריגדה העברית במסגרת הצבא הבריטי, לשם לחימה בנאצים
* ה'תשט"ז – הוקמה העיר דימונה, ושוכנו בה 36 משפחות ראשונות של עולים ממרוקו

## בר מצווה
על פי הלוח העברי הקבוע, פרשת בר המצווה של ילד שנולד בג' בתשרי היא פרשת וילך, אם ראש השנה חל ביום שני או שלישי בשנת בר המצווה. לעומת זאת, אם ראש השנה חל ביום חמישי או בשבת בשנת בר המצווה, פרשת בר המצווה תהיה פרשת האזינו.

## נולדו
* ה'ת"ק – רבי אליעזר היילבוט, רב גרמני ומחבר "משנת דרבי אליעזר" (נפטר ה'תקע"ד)
* ה'תקנ"ז – רבי ישראל פרידמן מרוז'ין מייסד השושלת החסידית רוז'ין ואדמו"רה הראשון (נפטר ה'תרי"א).
* ה'תרל"א – אברהם שפירא, "זקן השומרים", ראש שומרי פתח תקווה (נפטר בה'תשכ"ו)
* ה'תרפ"ט – גיל אלדמע, מלחין ומעבד ישראלי (נפטר בה'תשע"ה)
* ה'תש"ח – אילנית, זמרת ישראלית

## נפטרו
* ה'ש"ע – רבי שמואל בן אליעזר מפרידבורג, מרא דאתרא ואב"ד פרנקפורט דמיין.
* ה'תמ"ג – הרב אברהם אבלי הלוי, מחבר ה"מגן אברהם" ומחשובי הפוסקים האחרונים (נולד ה'שצ"ז)
* ה'תרכ"א – הרב ישראל ליפשיץ, רב בגרמניה, מחבר פירוש המשנה "תפארת ישראל".
* ה'תש"ז – הרב חזקיהו יוסף מישקובסקי מרבני פולין, אב"ד קרינקי, מראשי ועד הישיבות בפולין ובארץ ישראל (נולד כ"ט באב ה'תרמ"ד)
* ה'תשנ"ו – סשה ארגוב, מלחין ישראלי (נולד ה'תרע"ד)
* ה'תשע"ב – הרב גדליה אייזמן, משגיח בישיבת קול תורה
----

* ב' בתשרי – ד' בתשרי
* תשרי

## הערות שוליים

א03
י03
י"ג באדר

## חגים ומועדים
* תענית אסתר
* יום ניקנור
* בזמני קדם היו בני הכפרים יכולים להקדים את קריאת המגילה ליום זה אם הוא חל ביום הכניסה, דהיינו כשפורים דפרזים חל ביום שלישי או ביום שישי
* הקואליציה הבינלאומית למען זכויות העגונה הכריזה על יום זה כיום העגונה

## אירועים היסטוריים
*  – (לפי המסורת היהודית) – נס פורים, נקהלו היהודים בערי מדינות אחשוורוש והרגו את שונאיהם
*  – יום הניצחון של יהודה המכבי על צבאו של ניקנור בקרב חדשה. לזכר הניצחון נקבע יום ניקנור.
*  ה'נ"ז (אדר ב') – בפוגרום נהרג משה בן אברהם מוירצבורג על קידוש השם.
*  ה'תשנ"א – מסתיימת מלחמת המפרץ: ג'ורג' בוש מכריז ש"כווית שוחררה" ומודיע על הפסקת אש
*  ה'תשנ"ו – 14 הרוגים בפיגוע התאבדות ליד דיזנגוף סנטר בתל אביב

## נולדו
*  ה'תרע"ב – אל מנספלד, אדריכל ישראלי, זוכה פרס ישראל לאדריכלות (נפטר ה'תשס"ד)
*  ה'תרפ"ד (אדר ב') – הרב אליהו שווי, ראש ישיבת פילדלפיה ונשיא מועצת גדולי התורה בארצות הברית (נפטר בה'תשס"ט).
*  ה'תש"א – הרב מרדכי שטיין, האדמו"ר מפאלטישאן
*  ה'תש"ב – מאיר אריאל, זמר ישראלי (נפטר בה'תשנ"ט)
*  ה'תש"ד – מיכאל איתן – חבר הכנסת מטעם הליכוד ושר בממשלת ישראל
*  ה'תשי"א (אדר ב') – נורית גלרון, זמרת ישראלית
*  ה'תשל"ו (אדר ב') – אמיר אוחנה, יושב ראש הכנסת, השר לביטחון פנים ושר המשפטים מטעם הליכוד
*  ה'תשמ"ב – גדעון אוקו, עיתונאי ישראלי

## נפטרו
[ממוזער|שמאל|200px|רבי [משה פיינשטיין]]
* ד'תתקע"ז – רבי יהודה החסיד.
* ה'תקמ"ח – הרב שלמה זלמן מוולוז'ין, מתלמידי הגר"א, מחבר ספר 'תולדות אדם' ואחיו של רבי חיים מוולוז'ין.
*  ה'תר"ץ (אדר א') – הרב חיים יעקב נפתלי זילברברג.
* ה'תרנ"ד – רבי נחמן גולדשטיין, הידוע בשם "ר' נחמן מטשערין".
* ה'תשכ"ב (אדר א') – ברונו ולטר, מנצח אוסטרי-יהודי (נולד ה'תרל"ו).
* ה'תשל"ו – ר' הנדל ליברמן, צייר, חסיד חב"ד
*  ה'תשמ"ו (אדר ב') – רבי משה פיינשטיין, הפוסק החשוב של יהדות ארצות הברית (נולד ה'תרנ"ה).
* ה'תשנ"ז – אליעזר ננס, אסיר ציון ואוטוביוגרף, חסיד חב"ד (נולד ב-ה'תרנ"ז).
*  ה'תשנ"ז (אדר ב') – הרב משה מלכה, רב-ראשי לפתח תקווה.
* ה'תשס"ט – הרב שמואל אלעזר היילפרין, רב שכונת בית ישראל וראש ישיבת תורת אמת בירושלים
*  ה'תשע"ו (אדר א') – רבי יוחנן סופר, האדמו"ר מערלוי וראש ישיבה.
----
* י"ב באדר – י"ד באדר
* אדר

## הערות שוליים

ו13
י13
רכס החברה המלכותית

**רכס החברה המלכותית** (באנגלית: **Royal Society Range**) הוא רכס הרים שגובהו 4,025 מטרים, הנמצא בחוף המערבי של מצר מקמרדו, בין קרחון קטליץ, קרחון סקלטון וקרחון פראר שבאנטארקטיקה.

## היסטוריה
### גילוי ומיפוי הרכס

רכס ההרים התגלה בשנת 1841 על ידי רב החובל ג'יימס קלארק רוס, מגלה מדף הקרח רוס.

הרכס נחקר על ידי משלחת החקר הבריטית הלאומית לאנטארקטיקה, בראשות רוברט פלקון סקוט אשר חקר את אנטארקטיקה בין (1901–1904). 

### מקור השם

הרכס נקרא על שם החברה המלכותית הבריטית אשר מימנה את משלחת המחקר. סקוט קרא לפסגות ההרים על שם ראשיה של החברה המלכותית.

## קישורים חיצוניים

החברה המלכותית, רכס
החברה המלכותית, רכס
סיבית זוגיות

**סיבית זוגיות** או **סיבית ביקורת זוגיות** היא סיבית המשמשת כספרת ביקורת, שערכה מסמן האם מספר הסיביות באוסף נתון שערכן 1 הוא זוגי או אי־זוגי. קיימים שני סוגים של סיביות זוגיות – **סיבית זוגיות זוגית**, ששווה ל־1 אם ורק אם מספר האחדות בסיביות הנבדקות הוא אי־זוגי (וביחד איתה משלים לזוגי), ו**סיבית זוגיות אי־זוגית** ששווה ל־1 כאשר מספר האחדות בסיביות הנבדקות הוא זוגי (וביחד איתה משלים לאי־זוגי). סיבית הזוגיות קובעת האם המספר המתאים (בעל ייצוג בינארי זה) הוא זוגי או אי־זוגי – היא שווה 1 אם ורק אם המספר אי־זוגי. הוספת סיבית ביקורת לרצף של סיביות מאפשר לגלות שגיאה אחת בהעברת המידע, אך לא מאפשר לתקן אותה.

בתקשורת מחשבים, סיבית זוגיות משמשת כשיטה פרימיטיבית לאיתור  שגיאות. כאשר צד אחד משדר לצד השני נתונים על פני ערוץ תקשורת, קיימת הסתברות מסוימת שהצד השני יקבל את המידע עם שגיאות, כאשר מספר השגיאות, ביחס לכמות המידע המשודר, תלויה באיכות הערוץ. על ידי חישובה ושידורה של סיבית זוגיות לאחר מספר שנקבע מראש של סיביות מידע, מאפשר הצד הראשון לצד השני לגלות האם התרחשה שגיאה במעבר המידע ולהתעלם מהמידע השגוי. שיטה זו אינה מושלמת – כאשר מספר הסיביות השגויות במידע שהתקבל הוא זוגי לא ניתן לגלות שהתרחשו שגיאות לפי סיבית הזוגיות. יתר על כן, גם כאשר מגלים לפי סיבית הזוגיות שהתרחשה שגיאה, אין אפשרות לזהות באיזו סיבית השגיאה התרחשה ולתקן אותה, כמו שניתן לעשות בקודים חזקים יותר. למעשה, ייתכן שהשגיאה התרחשה בסיבית הביקורת עצמה והמידע הרלוונטי נותר ללא פגע, אך אין אפשרות לגלות זאת.    

מגבלות אלה גורמות לכך שהשיטה אינה ישימה על גבי ערוצי תקשורת "רועשים", כלומר בעלי הסתברות גבוהה יחסית לטעות, אולם בערוצים שבהם ההסתברות לטעות נמוכה מספיק עד כדי כך שההסתברות לשתי טעויות בבלוק אחד היא אפסית מהווה בדיקת זוגיות שיטה פשוטה וזולה לגילוי שגיאות, מבחינת סיבוכיות החישוב ומבחינת התקורה על גבי הערוץ.

ניתן לשכלל את השיטה ולרשום את המידע כמטריצה כך שלכל עמודה ולכל שורה מוסיפים סיבית זוגיות משלה. כך אם התרחשה טעות אחת במטריצה נוכל לזהות את העמודה והשורה של אותה שגיאה ולתקן אותה, אך אם התרחשו שתי טעויות כבר לא ניתן לתקן אותם. על ידי סיביות הזוגיות הנוספות ניתן לזהות קיום שגיאות עד שלוש שגיאות, אך ייתכן שיתרחשו ארבע שגיאות ולא יהיה ניתן לזהות זאת על פי הסיביות הנוספות.

שימוש חשוב של רעיון סיבית הזוגיות מיושם דווקא בתחום אחסון המידע הממוחשב, במערכות RAID.

## ראו גם
* פונקציית זוגיות

קטגוריה:תקשורת מחשבים
קטגוריה:קידוד נתונים
קטגוריה:זוגיות (מספרים)
קטגוריה:קודים לאיתור שגיאות ולתיקונן
רוזוולט (אנטארקטיקה)

האי **רוזוולט** (באנגלית: **Roosevelt Island**) הוא אי בים רוס, במרכז מדף הקרח רוס שבאנטארקטיקה. האי שאורכו 150 ק"מ (מכיוון צפון מערב לדרום מזרח), רוחבו 70 ק"מ, ושטחו כ-8,000 קמ"ר, מכוסה שלג כל ימות שנה. הנקודה הגבוהה באי היא בגובה של 550 מטרים מעל פני הים.

האי התגלה בשנת 1934 על ידי אדמירל הימיה ריצ'רד אי. ברד ונקרא על שם נשיא ארצות הברית פרנקלין דלאנו רוזוולט.

האי נמצא בשטח חסות רוס שהוכרז חד צדדית על ידי ניו זילנד כשטחה. ארצות הברית ומדינות רבות אחרות אינן מכירות בהכרזה זו.

## קישורים חיצוניים

* 

קטגוריה:אנטארקטיקה: איים
קטגוריה:שטח חסות רוס
קטגוריה:איים לא מיושבים
כ"ז בניסן

## חגים ואירועים
* היום השנים עשר של ספירת העומר
* יום הזיכרון לשואה ולגבורה
* בעבר – יום חג עירוני בפתח תקווה, לזכר הקרב במאורעות תרפ"א

[שמאל|ממוזער|200px|[אנדרטת יאנוש קורצ'אק ותלמידיו ביד ושם]]
## אירועים היסטוריים
* ה'תקכ"ו – הפעם הראשונה שתקופת שמואל נפלה בתאריך זה
* ה'תרפ"א – המתקפה הגדולה על המושבה פתח תקווה במאורעות תרפ"א
* ה'תרצ"ו – תחילת המרד הערבי הגדול בישראל
* ה'תש"ג – טביעת האוניה ארינפורה

* ה'תש"ט – ראש ממשלת ישראל דוד בן-גוריון ושר האספקה והקיצוב דב יוסף מודיעים בכנסת על תוכנית הצנע
* ה'תשל"ד – התרחש אסון מחניים בו נהרגו שמונה חיילי צה"ל כתוצאה מהתנגשות שני מסוקי יסעור מעל שדה התעופה מחניים
* ה'תשס"ו – ארגון הטרור אל-קאעידה מבצע פיגוע באתר הנופש דהב בסיני

## נולדו
* ה'תקפ"ד – הרב שמואל מוהליבר, רב מאבות הציונות הדתית וממייסדי חובבי ציון (נפטר בה'תרנ"ח)
* ה'תקצ"ה – רבי שלום מרדכי שבדרון (מהרש"ם), מחשובי פוסקי ההלכה ביהדות גליציה. (נפטר בט"ז בשבט ה'תרע"א)
* ה'תרט"ז – הרב קלמן שם טוב גפן רב ומקובל (נפטר ב-כ"ו סיוון ה'תרפ"ז)
* ה'תרס"ח – אוסקר שינדלר, איש עסקים צ'כי, חסיד אומות העולם (נפטר בה'תשל"ה)

## נפטרו
* ה'ת"ל – רבי יעקב קופיל סג"ל פרנקל, יהודי החצר בווינה.
* ה'תקע"ט – הרב יהודה כהנא הלר, רבה של סיגט ומחבר קונטרס הספיקות, אחיו של הרב אריה ליב הלר בעל קצות החושן.
* ה'תש"ג – הרב אריה צבי פרומר, "הגאון מקוזיגלוב", ראש ישיבת חכמי לובלין מחבר ספר "ארץ צבי" (נולד ב-ה'תרמ"ד).
* ה'תשט"ז – הרב זאב גולד, ממנהיגי תנועת המזרחי ומחותמי מגילת העצמאות (נולד ב-ה'תרמ"ט).
* ה'תשס"ד – צילה דגן, זמרת ישראלית (נולדה ב-ה'תש"ז).
* ה'תשס"ז – הרב משה דב וולנר, רבה הראשון של אשקלון (נולד ב-ה'תרע"ב).
* ה'תשע"ג – הרב יצחק שפרינגר, משגיח ישיבת תומכי תמימים ליובאוויטש המרכזית בניו יורק.

----
* כ"ו בניסן – כ"ח בניסן
* ניסן

ז27
י27
ויקטוריה דה לאס טונאס

**ויקטוריה דה לאס טונאס** (בספרדית: **Victoria de las Tunas**) היא עיר הבירה של מחוז לאס טונאס בקובה.

ויקטוריה דה לאס טונאס הוקמה בשנת 1759, אך בשנת 1895, במלחמת העצמאות הקובנית נשרפה לחלוטין ונשארה עיירה קטנה עד שנת 1975.

העיר משתרעת על פני 891 קילומטרים רבועים ונכון ל-2004, מנתה 187,438 תושבים.

בעיר ישנה תחנה רכבת בקו המרכזי הוואנה - סנטיגאו דה קובה.

## קישורים חיצוניים

* 
*אתר העירייה 

קטגוריה:קובה: ערים
קטגוריה:יישובים שהוקמו ב-1759
מיסנום

שמאל|ממוזער|250px|מבט על כף מיזנו
**מיסנום** (באיטלקית: **Misenum**) היא עיר נמל עתיקה במחוז קמפניה שבדרום איטליה. היא ממוקמת בכֵּף בחלקו המערבי של מפרץ פוצואולי שבים הטירני. כיום המקום נקרא **כֵּף מִיזֶנו** (**Miseno**).

## מקור השם
על-פי המיתולוגיה, מיסנום נקראת על שמו של מיסנוס, חברו של הקטור והחצוצרן של איניאס. כמסופר באיניאדה של ורגיליוס, מיסנום טבע בסמוך למקום זה לאחר שהזמין את אל ים טריטון לתחרות נשיפה בחצוצרה. בתגובה, טריטון הטיל אותו אל תוך הים כעונש על גאוותו.

## היסטוריה
ראשיתה של מיסנום הייתה כאתר קיט בחסות העיר קומאי, וכך נשארה עד לסופה של הרפובליקה הרומית.
מיסנום הוקמה לראשונה כבסיס ימי בשנת 27 לפנה"ס על ידי מרקוס ויפסניוס אגריפה, יד-ימינו של הקיסר אוגוסטוס, והפכה לבסיס הגדול ביותר של הצי הרומי בעת העתיקה. בזכות הנופים המרהיבים באזור מפקדת הצי והסמיכות לערים הרומיות הגדולות פוצואולי וניאפוליס, הפכה מיסנום לאתר של וילות יוקרה מפוארות. בסוף המאה הראשונה חיו בה כעשרת אלפים חיילים ועוד עשרת אלפים תושבים אזרחים.

חשיבותה של מיסנום פחתה עם הירידה בכוחו של הצי הרומי במהלך המאה ה-4, והעיר הוחרבה סופית בסוף המאה ה-8 על ידי הסרצנים.

## אירועים היסטוריים במיסנום
* בשנת 39 לפנה"ס נכרתה במקום **ברית מיסנום** – הסכם שלום בין הטריומווירט השני בראשות אוקטביאנוס (יורשו של יוליוס קיסר ולימים הקיסר אוגוסטוס) ליריבו סקסטוס פומפיוס (בנו הצעיר של פומפיוס מגנוס). ברית זו שהבטיחה לפומפיוס שליטה על סיציליה, סרדיניה, קורסיקה ופלופונסוס בתמורה להסרת הסגר ימי מעל חצי האי האפניני ואספקת התבואה לרומא, החזיקה מעמד זמן מועט בלבד.
* ב-16 במרץ 37 מת הקיסר טיבריוס בוילה שלו במיסנום, לאחר שחלה במהלך טיול בקמפניה.
* פליניוס הזקן היה מפקד הצי הרומאי במיסנום בשנת 79, בזמן התפרצות הר הגעש וזוב, הנמצא בצידו השני של המפרץ. פליניוס חצה את המפרץ עם ספינותיו במטרה לחקור מקרוב את התופעה ונהרג בהתפרצות. את תיאור מותו של פליניוס הזקן מביא אחיינו, פליניוס הצעיר, שגם כן היה תושב מיסנום בזמן ההתפרצות.

## קישורים חיצוניים

* 

קטגוריה:קצרמר יישובים באיטליה
קטגוריה:איטליה: היסטוריה
קטגוריה:איטליה: ערי נמל
לוס אנג'לס טיימס

**לוס אנג'לס טיימס** (באנגלית: **Los Angeles Times** או **LA Times**) הוא עיתון יומי המשווק בלוס אנג'לס, קליפורניה ומופץ בכל מערב ארצות הברית. תפוצתו נכון ל-2019 עומדת על 417,936 עותקים.

העיתון נוסד ב-4 בדצמבר 1881 והוא העיתון המטרופוליני השני בתפוצתו בארצות הברית אחרי הניו יורק טיימס. העיתון מחזיק בערוץ הטלוויזיה *Fox 11* (או "תחנת הטלוויזיה KTTV").

לוס אנג'לס טיימס זכה ב-41 פרסי פוליצר מיום היווסדו ועד שנת 2014. בין הפרסים נמנו הדיווחים אודות  (1965) והדיווחים אודות מהומות לוס אנג'לס (1992). בשנת 2004 העיתון זכה בחמישה פרסי פוליצר, השיא השלישי-הגבוה ביותר לעיתון אחד בשנה אחת, אחרי הניו יורק טיימס והוושינגטון פוסט.

בשנת 2011 העיתון הופץ בכ-573 אלף עותקים ודורג במקום החמישי בתפוצתו בארצות הברית. בשנת 2018 הודפסו כ-142,000 עותקים מדי יום, ובנוסף להם היו 105,000 מנויים למהדורה הדיגילית.

## היסטוריה

העתק ראשון של העיתון יצא לאור בדצמבר 1881.

עד לשנת 2014 העיתון זכה 41 פעמים בפרס פוליצר. בתחילת שנות ה-70 העיתון החל לפרסם רצועת קומיקס "אהבה היא..." שזכה לפופולריות גדולה. בשנת 1990 העיתון הגיע לכ-1,225,189 העתקים יומיים אך מאז תפוצתו ירדה ביותר מ-50%.

## מאפיינים
בסגל העיתון נמנים בעלי טורי הספורט ביל פלאשק (*Bill Plascke*) וג'.א. אדאנד (*J.A.Adande*), אשר הם גם חברים בפנל מסביב לצופר (*Around the Horn*) של רשת ESPN - תוכנית ספורט יומית. ט.ג'.סימרס (*T.J.Simers*) גם הוא כתב בטיימס והופיע בתוכנית. בטיימס כותבת גם הלן אליוט (*Helene Elliott*), כתבת הספורט הראשונה שהונצחה בהיכל התהילה של ההוקי, כמו גם רוברט הילבורן (*Robert Hilburn*) ורנדי לוויס (*Randy Lewis*), אשר שניהם כותבי מוזיקת פופ ידועים ברחבי האומה.

אחד מהטורים הידועים ביותר בעיתון הוא "טור אחד" (*Column One*), מאפיין שמוצג יום-יום בעמוד הראשי מצד שמאל. נוסד בספטמבר 1968, וזהו מקום למוזר ולמעניין גם יחד; בהצגת "עד כמה רחוק פסנתר מסוגל לעוף?" (ההדרה של סיפורי "טור אחד"), פאט מוריסון (*Patt Morrison*) כותב שמטרת הטור היא ליצור סוג תגובה של "יא, זה מעניין, לא ידעתי".

העיתון גם יצא במספר כתבות עיתונאיות חוקרות, החוקרות ומנתחות מספר סקנדלים או חלקים בלתי אהובים בחברה. סדרת כתבות בדצמבר 2004 על המרכז הרפואי קינג-דרו הובילה לפרס פוליצר ועוד דרך חשיפה של ההיסטוריה הסבוכה של בית החולים.

## ראו גם
* הניו יורק טיימס

## קישורים חיצוניים

* 
* 

## הערות שוליים

קטגוריה:ארצות הברית: עיתונים
קטגוריה:עיתונים באנגלית
קטגוריה:לוס אנג'לס
קטגוריה:זוכי פרס פוליצר: שירות ציבורי
משרוקית

[שמאל|ממוזער|150px|משרוקית מ[מתכת]]
ממוזער
[ממוזער|150 פיקסלים|משרוקית [פלסטיק]]
**משרוקית** היא כלי שבאמצעותו ניתן להפיק צלילי שריקה באמצעים מלאכותיים.

במשרוקית, נוצר הצליל מפיצול של זרם האוויר על פני חיץ או מכשול חד, כך שנוצרות מערבולות אוויר שהדהודן בתיבת תהודה יוצר את גל הקול. בדומה לשריקה באמצעות השפתיים, משמשת המשרוקית לתקשורת בלתי-מילולית. יתרונה הוא בעוצמתה הגבוהה, ובתפעולה שאינו דורש מיומנות מיוחדת.

משרוקית משמשת, בין השאר, שופטי ספורט - למתן מסרים לספורטאים; פקחים וכרטיסנים בתחנות רכבת - להעברת מסר לנהג הקטר; שוטרים - לאזהרת עבריינים, שומרים - להזעקת עמיתיהם בעת סכנה, וכדומה.

בחילות הים של מדינות שונות משתמשים במשרוקית מיוחדת הקרויה "משרוקית רב המלחים" (Boatswain's pipe; מבטאים "בוסן פייפ" - Bosun pipe). המשרוקית שימשה בעבר להעברת פקודות בספינה, וכיום למחוות כבוד והצדעה לאורחים רמי מעלה העולים לסיפון הספינה.

## ראו גם
* וובוזלה

## קישורים חיצוניים

* 

## הערות שוליים

קטגוריה:אקוסטיקה
קטגוריה:כלי נשיפה
רב-מודד

שמאל|ממוזער|250px|רב-מודד
**רב-מודד** (באנגלית: **Multimeter**, **מולטימטר**) הוא מכשיר מדידה שתפקידו למדוד גדלים חשמליים כגון מתח, זרם, התנגדות, קיבול והשראות. מכונה לעיתים "אוומטר" (AVOmeter) מתוך ראשי התיבות של היחידות של הגדלים הנמדדים – A (אמפר), V (וולט) ו-O (אוהם).

התצוגה ברב-מודד היא באחת משתי שיטות:
*רב-מודד אנלוגי, מציג את הקריאה על ידי מחט שמוזזת בצורה מגנטית ביחס לגודל החשמלי הנמדד, ומציגה את הגודל הנמדד על מסך התצוגה.
*רב-מודד דיגיטלי, פועל על עיקרון של המרת אותות אנלוגיים לדיגיטליים.

יתרונו הגדול של רב-מודד דיגיטלי על האנלוגי הוא בכך שהוא מאפשר ממשק עם רכיבים דיגיטליים אחרים, כדוגמת מחשב.

רב מודד מאגד למעשה מספר מכשירי מדידה. הדגמים הבסיסיים מאגדים בדרך-כלל: מד-מתח, מד-זרם ומד-התנגדות. המכשירים המתקדמים יותר מאגדים מודדים נוספים.

המכשיר הוא חלק נפוץ במערכות ATE.
## אופן השימוש
*כאשר רוצים למדוד מתח, מחברים את הרב-מודד לשתי הנקודות שביניהן רוצים למדוד את המתח. במצב זה מתפקד המכשיר כוולטמטר.
*כאשר רוצים למדוד זרם, מנתקים את המוליך בו זורם הזרם שאמור להימדד ומחברים את הרב-מודד בין הקצוות המנותקים. במצב זה מתפקד המכשיר כאמפרמטר.
*כאשר רוצים למדוד התנגדות מחברים את הרב-מודד במקביל לרכיב הנמדד, בזמן שהרכיב איננו מחובר למקור מתח או במקביל לרכיבים מוליכים אחרים. מדידת התנגדות מתבצעת גם בין כל שתי נקודות שרוצים לדעת את ההתנגדות ביניהן ובלבד שאין מתח בין אותן נקודות. במצב זה מתפקד המכשיר כאוהם-מטר.

## קישורים חיצוניים

* 

קטגוריה:מכשירי מדידה חשמליים
פס צבירה

[שמאל|ממוזער|250px|פסי צבירה מנחושת לזרם 1500 [אמפר]]
**פס צבירה** הוא רכיב חשמלי שנועד לקבע מתח בנקודה מסוימת - בדרך כלל בתחילתם של קווי הולכה. פסי צבירה יכולים להיות חיצוניים (כגון קווי מתח עליון), פנימיים (כגון במבנה בו קיימים צרכנים רבים) או מקומיים (כגון פסים בלוח חשמל).

פסי צבירה מחוברים למקור מתח כלשהו, אחד או יותר, ואליהם מתחברים קווי ההולכה השונים. המבנה של פסי צבירה מאפשר לנתק פיזית קווים מחוברים אליהם מבלי לפגוע בפעולתם התקינה. בפסים אליהם מחובר יותר ממקור מתח אחד, ניתן גם לנתק את מקורות המתח מבלי לפגוע בתפקוד המערכת.  

## מבנה של פסי צבירה

פסי הצבירה מיוצרים בעיקר מנחושת אלקטרוליטית, בעלת תכונות חשמליות. קיימים פסי צבירה מצופים בבדיל כדי שיתאימו לכבלים מאלומיניום (המתכת השנייה למוליכות חשמלית אחרי הנחושת). קיימים גם פסי צבירה עשויים אלומיניום.

גודלם של פסי צבירה והמרחק בו הם מותקנים זה מזה נובעים ממספר פרמטרים:
# עצמת הזרם הצפויה בפעולה רגילה מכתיבה את שטח החתך של הפסים.
# המתח בין פסי הצבירה מכתיב את המרווח בין הפסים.
# עצמת הזרם המקסימלית במקרה של קצר חשמלי משפיעה על שני הפרמטרים הנ"ל וכן על צורת החיזוק של הפסים. בעת קצר חשמלי נוצר סביב פסי הצבירה שדה אלקטרומגנטי חזק מאוד שעשוי לעוות את צורת הפסים ויחד איתם לגרום נזק פיזי לכל מה שמחובר אליהם.

בשל הזרמים הגבוהים העוברים בפסי צבירה והמרחק ההכרחי ביניהם מהווים פסי צבירה מקור לשדה מגנטי הנובע מלוחות חשמל.

## קישורים חיצוניים

קטגוריה:רכיבים בלוחות חשמל
זרם זליגה

**זרם זליגה** או **זרם דלף** הוא זרם חשמלי שאינו עובר במעגל החשמלי בו הוא מתוכנן לזרום אלא דולף מנתיבו המתוכנן בתווך שסביב המעגל, כך שהמעגל נסגר בדרך עקיפה, למשל תוך מעבר הזרם בריהוט או דרך המבנה.

המעבר "דרך" התווך אינו בהכרח כתוצאה מפריצת הבידוד, ויכול להיגרם מסיבות רבות, למשל כתוצאה מפגיעה מכנית שמבטלת את הבידוד בנקודת המעבר או סביבה לחה.

## זרם זליגה במוליכים
על מנת שיתקיים זרם הדלף, חייב להיווצר מעגל חשמלי שמקום התקלה הוא חלק ממנו. כך למשל, אם נוצרה תקלה בבידוד של מכשיר עשוי מתכת, אך מכשיר זה מבודד לחלוטין (למשל: מקרר שעומד על רפידות גומי) **לא** ייווצר זרם דלף עד אשר ייסגר מעגל, בדוגמה שלנו למשל כאשר אדם יחף יגע בגוף המקרר.

גם מגע ישיר של מוליך בקרקע אינו מבטיח היווצרות זרם דלף. לקרקעות שונות יש מוליכות חשמלית שונה, וייתכן כי הקרקע עצמה תהווה בידוד ולא תאפשר סגירת המעגל (קרקע חולית, למשל, היא קרקע בעלת מוליכות נמוכה במיוחד).

למעשה, בכל מעגל חשמלי קיים זרם דלף כל הזמן, אולם במעגלים תקינים עוצמתו של זרם זה זניחה לחלוטין.

## זליגה במוליכים למחצה
מעבר לזליגה ממוליכים, קיימים סוגי זליגה ייחודיים לרכיבים מוליכים למחצה. בשל תופעת המנהור צמתים אינם מבודדים לחלוטין. ניתן לצמצם את הזליגה על ידי אילוח כבד יותר ובידוד בעל מקדם דיאלקטרי גבוה, אך לא למנוע אותה לחלוטין. הזליגה מהווה מכשול עיקרי בהמשך המזעור והגדלת מהירות השעון של רכיבים.

## הסכנה בזרם זליגה
זרם הזליגה הוא זרם חשמלי לכל דבר, וסכנתו זהה לסכנה הנובעת מכל זרם חשמלי אחר בעוצמה זהה. הבעיה העיקרית בזרמי הזליגה היא שבניגוד לקצר חשמלי, הערכים אליהם מגיע הזרם הם "מתונים" יחסית, ולכן קשה יותר לאתר אותם. זרם הדלף במקרה של תקלה אמיתית יכול להיות של אמפרים בודדים או אף פחות מאמפר – זרם הנחשב נורמלי במעגלי מכשירים ביתיים – אך עם זאת מספיק חזק על מנת לגרום לשרפה או התחשמלות בעוברו בתווך לא מתוכנן.

הזליגה (בניגוד, למשל, לנזילת מים) איננה נראית לעין, ומגע אקראי בנתיב הזרם הזולג עלול לגרום להתחשמלות. זליגה של עשרות מיליאמפרים עלולה להיות קטלנית.

## ההגנה בפני זרם זליגה
ישנן שתי דרכים להגנה בפני זרם דלף:
*הארקה – חיבורם של רכיבים מתכתיים שעלולים לבוא במגע עם מוליך חשמלי לאדמה, תוך הבטחת מוליכות טובה בכל מסלול אפשרי של זרם הדלף. שיטת הגנה זו נותנת פתרון לבעיית ההתחשמלות, היות שבמקרה תקלה יזרום הזרם לאדמה דרך מוליכים טובים לאין ערוך מגוף האדם, אך שיטה זו אינה מספיקה למניעת שריפות, היות שזרמי דלף בערכים נמוכים יכולים לזרום באין מפריע ולהביא להתחממות של רכיבים במסלול הזרימה עד להצתתם.
*ממסר פחת – רכיב זה מנתק את מקור הזינה של המעגל ברגע הופעת זרם הדלף. את ערכו המינימלי של הזרם שינתק את המעגל קובעים כך שלא יסכן חיי אדם. השילוב של ממסר פחת עם הארקה תקינה מבטיח ניתוק של כל מעגל ברגע הופעת התקלה.
:לשיטה זו חיסרון מסוים: בשל זרמי הדלף שכאמור קיימים תמיד, ייתכנו "אזעקות שווא" שכרוכות בניתוקים.
:שיטה זו אינה יעילה גם בהגנה על קווים ראשיים בשל בעיית ניתוקי הקו. לכן, אם מעוניינים להגן על קווים כאלה (למשל כאשר יש ריכוז של קווים העובר בקרבת חומרים דליקים) משתמשים בממסרי זליגה - רכיבים הדומים בפעולתם לממסר פחת אך מאפשרים ויסות של עצמת הזרם המפעילה את ההגנה על הקו (ובכך למעשה אינם מהווים הגנה בפני התחשמלות).

קטגוריה:חשמל